П Р О Т О К О Л   №  4
от заседание на комисия “Бюджет и финанси”,
проведено на 25 януари 2017 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
Каролина Неделчева
Камен Иванов
Румен Боев
Румен Георгиев

ОТСЪСТВА: Елка Атанасова

От администрацията на ВСС присъстваха: Маргарита Радкова – директор на дирекция „Бюджет и финанси”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.
	При обсъжданията по точка 6 от дневния ред присъства Валентин Ангелов – директор на дирекция „Вътрешен одит“ във ВСС.
	При обсъжданията по точка 16 от дневния ред присъстваха: инж. Димитър Шиклев – директор на дирекция „Управление на собствеността“, Мирослава Чирпъкова – началник отдел „ИООСВ“, Светослав Неделчев – началник отдел „ИОВСС“ и Анелия Чомакова – главен експерт „ИС“.

1. ОТНОСНО: Решение на Министерския съвет № 37/19.01.2017 г. за бюджетната процедура за 2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Приема за сведение Решение на Министерския съвет № 37/19.01.2017 г. за бюджетната процедура за 2018 г.

2. ОТНОСНО: Проект на решение за утвърждаване на Въпросник за състоянието на системата за финансово управление и контрол за 2016 г. в органите на съдебната власт.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. УТВЪРЖДАВА Въпросник за състоянието на системите за финансово управление и контрол за 2016 г. в органите на съдебната власт.
2. Въпросникът да се изпрати на служебните страници до органите на съдебната власт за попълване и представяне в срок до 28.02.2017 г. на комисия „Бюджет и финанси“.
3. Възлага на Главния секретар на ВСС да организира попълването и представянето на Въпросника за ВСС и неговата администрация в определения срок.

Корекции на бюджета на органите на съдебната власт за 2017 г.

3. ОТНОСНО: Искане от административния ръководител на Районен съд гр. Радомир за осигуряване на средства за закупуване на гориво за отопление.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета за 2017 г. на Районен съд гр. Радомир по § 10-00 „Издръжка“ в размер на …. с цел осигуряване на средства за закупуване на гориво за отопление.
Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.

4. ОТНОСНО: Писмо от Инспектората към ВСС, с искане за отпускане на средства за осигуряване на свързаност с мрежата на Държавната администрация, която да позволи достъп до интернет, както и обмен на данни между сградите използвани от Инспектората, т.е. оптична свързаност между сградите на Инспектората.

Комисия „Бюджет и финанси”
Р Е Ш И :

ПРЕПРАЩА по компетентност на Комисия „Професионална квалификация и информационни технологии“ на ВСС писмо от Инспектората към Висшия съдебен съвет с вх. № ВСС-623/17.01.2017 г., с искане за отпускане на средства за осигуряване на свързаност с мрежата на Държавната администрация, която да позволи достъп до интернет, както и обмен на данни между сградите използвани от Инспектората, т.е. оптична свързаност между сградите на Инспектората.

5. ОТНОСНО: Писмо от Националния институт на правосъдието, с искане за осигуряване на средства за изплащане на възнаграждения и осигурителни вноски.

Комисия „Бюджет и финанси”
Р Е Ш И :

УКАЗВА на директора на Националния институт на правосъдието, да извърши разходите за възнаграждения и осигурителни вноски на 47 кандидата за младши магистрати от випуск 2016/2017 г. в рамките на утвърдените средства по бюджета на НИП за 2017 г.
След анализ на изпълнението на бюджета на НИП за първото полугодие и при необходимост, ще бъдат осигурени допълнителни средства за възнаграждения и осигурителни вноски за кандидатите за младши магистрати от випуск 2017/2018 г.
Мотиви: Със Закона за държавния бюджет на Република България за 2017 г. за нуждите на НИП са утвърдени средства в размер на …., което е с 0.45 % или с …. по-малко от разработения от НИП Проект на бюджет за 2017 г., в който са предвидени средства, както за обучаваните в настоящия момент 47 кандидати за младши магистрати, така и средства за 60 участника във випуск 2017/2018 г., а също така и средства за изпълнение на други програми, курсове, обучения, международни сътрудничества. Увеличението на бюджета на НИП с …. за заплащане на възнаграждения и осигурителни вноски на кандидатите за младши магистрати випуск 2016/2017 г., би дало възможност на НИП да изразходва средства за текуща издръжка, в размер с над 70 % по-висок от този през 2016 г., какъвто размер не е осигурен за никой друг орган на съдебната власт. 

Разни.

6. ОТНОСНО: Утвърждаване на стратегически план за периода 2017 – 2019 г. на дирекция „Вътрешен одит“ и годишния план за дейността по вътрешен одит през 2017 г.
Отложена по протокол № 2/18.01.2017 г. на КБФ, за запознаване.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. УТВЪРЖДАВА стратегически план за периода 2017 – 2019 г. на дирекция „Вътрешен одит“, съгласно приложения проект.
2. УТВЪРЖДАВА годишния план за дейността по вътрешен одит през 2017 г. на дирекция „Вътрешен одит“, съгласно приложения проект.

7. ОТНОСНО: Задължения за ДНИ и ТБО към Община Разград.

Комисия „Бюджет и финанси”
Р Е Ш И :

1. ДАВА СЪГЛАСИЕ да се платят задължения за местни данъци и такси към община Разград, както и натрупаните към момента на плащане лихви за недвижим имот, находящ се в гр. Разград с адрес, пл. „Независимост“ № 1 за периода 01.01.2016 г. до 30.06.2016 г. по ЕИК на Окръжен съд гр. Разград и за периода 01.07.2016 г. до 31.12.2016 г. по ЕИК на ВСС.
2. ВЪЗЛАГА на дирекция „Бюджет и финанси“ периодично да изготвя справка за задълженията за такса битови отпадъци и данък недвижими имоти за съдебните сгради на органите на съдебната власт дължими от Министерство на правосъдието за периода до 30.06.2016 г.
3. Да се изиска от Министерство на правосъдието да възстановят заплатените от ВСС задължения по т. 2.

8. ОТНОСНО: Решение на комисия „Управление на собствеността“ във връзка с писмо от директора на Агенцията за държавна финансова инспекция /АДФИ/ относно задължения на Административен съд гр. Силистра.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ да изиска от АДФИ заверени копия „Вярно с оригинала“ на съобщенията за ТБО от Община гр. Силистра и на платежните нареждания за заплащането на таксите през 2012 г., 2014 г., 2015 г. и 2016 г., дяловото разпределение на дължимите суми съобразно ползваните площи между всички ползватели, с оглед потвърждаване коректността на претендираното задължение в размер на …. към Административен съд гр. Силистра.

9. ОТНОСНО: Оферта за извършване на външна оценка на качеството на одитната дейност на дирекция „Вътрешен одит“ във ВСС.
Отложена по протокол № 42/09.11.2016 г. на КБФ.

Комисия „Бюджет и финанси”
Р Е Ш И :

1. ОТМЕНЯ решение на Комисия „Бюджет и финанси” по протокол № 19/18.05.2016 г., т. 19.
2. ВЪЗЛАГА на Красимира Василева – началник отдел „ЮОДКВСС“, дирекция „Правна“, АВСС да посочи в т. 5.4. от поканата, одобрена с решение на комисия „Бюджет и финанси” по протокол №18/11.05.2016 г. следните изисквания за определяне на изпълнител: “да притежават сертификат «вътрешен одитор в публичния сектор», издаден от министъра на финансите след успешно положен изпит по чл. 53 от Закона за вътрешния одит в публичния сектор или да притежават валиден международно признат сертификат за вътрешен одитор.»
Да се посочи срок за получаване на оферти - до 25.02.2017 г.
Поканата да се публикува на Профила на купувача.

10. ОТНОСНО: Необходимост от сключване на договор за абонаментна поддръжка на системата за пожароизвестяване в сградата на Висшия съдебен съвет.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ВЪЗЛАГА на представляващия Висшия съдебен съвет да подпише с „…“ АД договор за осигуряване на абонаментно техническо обслужване, поддръжка, отстраняване на повреди и/или обслужване при аварийни повиквания на пожароизвестителната система в сградата на ВСС, находяща се в гр. София, ул. „Екзарх Йосиф“ № 12, за срок от 2 (две) години, на обща стойност в размер на ….. без ДДС.

11. ОТНОСНО: Писмо от Българската асоциация на съдиите по вписванията относно държавните такси събирани от Агенция по вписванията.

Комисия „Бюджет и финанси”
Р Е Ш И :

Приема за сведение писмото от Българската асоциация на съдиите по вписванията. 

12. ОТНОСНО: Искане от председателя на Апелативен съд гр. Бургас за увеличаване щатната численост на съда със 7 /седем/ щ.бр. за съдебни служители.
Комисия „Бюджет и финанси”
Р Е Ш И :

ОТЛАГА до произнасяне на комисия „Съдебна администрация“.

13. ОТНОСНО: Запитване от председателя на Районен съд гр. Елин Пелин във връзка с приложение на решение на Пленума на ВСС по протокол № 41/10.11.2016 г., т. 20.
Извлечение от протокол № 2/16.01.2017 г. от заседание на КПИВ.

Комисия „Бюджет и финанси”
Р Е Ш И :

Приема за сведение решение на Комисия по правни и институционални въпроси по протокол № 2/16.01.2017 г., т. 8.

14. ОТНОСНО: Решение на Комисия по правни и институционални въпроси относно писмо от председателя на Софийски градски съд във връзка с молба от …. за възстановяване на внесени суми по нохд № …. по описа на СГС, НО, 30 състав.

Комисия „Бюджет и финанси”
Р Е Ш И :

1. Приема решение на Комисия по правни и институционални въпроси по протокол № 2/16.01.2017 г., т. 9.
2. Решението по т. 1 да се изпрати на Председателя на СГС – Калоян Топалов, с копие до жалбоподателката …..

15. ОТНОСНО: Възражение - искане от сем. … от гр. Враца с вх. № 94-00-667/17.01.2017 г./20.01.2017 г. 

Комисия „Бюджет и финанси”
Р Е Ш И :

ПРЕПРАЩА на Комисия по правни и институционални въпроси за изготвяне на справка дали са водени такива дела и ако са водени да се предоставят на жалбоподателите исканите документи.

16. ОТНОСНО: Извлечение от протокол № 45 от заседание на Пленума на Висшия съдебен съвет, проведено на 8 декември 2016 г., Т. 40-А.

Комисия „Бюджет и финанси”
Р Е Ш И :

1. ОПРЕДЕЛЯ инж. Димитър Шиклев – директор на дирекция „Управление на собствеността“, Валери Михайлов – директор на дирекция „ИССС“ и Дамян Бакалов – началник служба „Техническо обслужване“ за членове на работната група, която да разработи пределни цени - лимити, които да се съблюдават при разходването на средства за закупуване на копирна техника и климатици за работни помещения, в срок до 15.02.2017 г.
2. ОПРЕДЕЛЯ Мирослава Чирпъкова – началник отдел „ИООСВ“, Светослав Неделчев – началник отдел „ИОВСС“ и Анелия Чомакова – главен експерт „ИС“ за членове на работната група, която да разработи пределни цени - лимити, които да се съблюдават при разходването на средства за закупуване на климатици за сървърни помещения и информационни табла, в срок до 15.02.2017 г.

ДОПЪЛНИТЕЛНИ ТОЧКИ:

17. ОТНОСНО: Искане от административния ръководител на Окръжен съд гр. Стара Загора за осигуряване на средства за доставка и монтаж на газов мултиблок MBD 412.
 Извлечение от протокол № 3/18.01.2017 г. от заседание на КУС.
 
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение по бюджета за 2017 г. на Окръжен съд гр. Стара Загора по § 52-00 „Придобиване на ДМА“ с …. с цел осигуряване на средства за доставка и монтаж на газов мултиблок MBD 412.
Средствата са за сметка на неразпределения резерв по бюджета на съдебната власт за 2017 г. по § 52-00 „Придобиване на ДМА“.
2. Решението да бъде внесено на заседание на Пленума на ВСС, като съвместно предложение от комисия „Управление на собствеността“ и комисия „Бюджет и финанси“.

18. ОТНОСНО: Искане от административния ръководител на Административен съд гр. Видин за осигуряване на средства за ремонт на вътрешен двор на административната сграда, част от която се ползва за нуждите на Административен съд гр. Видин.
 Извлечение от протокол № 3/18.01.2017 г. от заседание на КУС.
 
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за корекции по бюджетите за 2017 г. на Висш съдебен съвет и Административен съд гр. Видин, с цел осигуряване на средства за финансиране на частта на Административен съд гр. Видин, от ремонта на вътрешен двор на сградата, в която се помещава съда, както следва:
1.1. НАМАЛЯВА § 51-00 „Основен ремонт на ДМА“ на ВСС с …
1.2. УВЕЛИЧАВА § 51-00 „Основен ремонт на ДМА“ на Административен съд гр. Видин с …..
2. Решението по т. 1 да бъде внесено на заседание на Пленума на ВСС, като съвместно предложение от комисия „Управление на собствеността“ и комисия „Бюджет и финанси“.
3. Уведомява Комисия „Управление на собствеността“, че отпуснатите средства в размер на ….. за финансиране на частта на Административен съд гр. Видин, от ремонта на вътрешен двор на сградата, в която се помещава съда, са за сметка на утвърдените съгласно решение по т. 1.1 от протокол № 2/11.01.2017 г. на Комисия „Управление на собствеността“, средства за „Непредвидени и неотложни основни ремонти“.

19. ОТНОСНО: Искане от административния ръководител на Районен съд гр. Генерал Тошево за осигуряване на средства за ремонт на помещение засегнато от пожар.
 Извлечение от протокол № 3/18.01.2017 г. от заседание на КУС.
 
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение по бюджета за 2017 г. на Районен съд гр. Генерал Тошево по § 10-00 „Издръжка“ с …. с цел осигуряване на средства за ремонт на помещение засегнато от пожар.
Средствата са за сметка на резерва за неотложни и непредвидени разходи по бюджета на съдебната власт за 2017 г.
След възстановяване на средствата от застрахователя и централизирането им към ВСС, бюджета на Районен съд гр. Генерал Тошево няма да бъде коригиран.
2. Решението да бъде внесено на заседание на Пленума на ВСС, като съвместно предложение от комисия „Управление на собствеността“ и комисия „Бюджет и финанси“.
20. ОТНОСНО: Искане от административния ръководител на Административен съд София-град за осигуряване на средства за закупуване на 1 брой климатик за сървърно помещение.
 
Комисия „Бюджет и финанси”
Р Е Ш И :

ОТЛАГА вземането на решение до изработване критерии и лимити за закупуване на компютърна техника, копирна техника, озвучителна техника и климатици в органите на съдебната власт, както и за централизирана доставка на тази техника, съгласно решение на Пленума на ВСС по протокол № 45/08.12.2016 г., т. 40-А.

21. ОТНОСНО: Необходимост от сключване на застраховка „Пълно Автокаско” и Застраховка „Гражданска отговорност” на 14 /четиринадесет/ леки автомобили, собственост на ВСС.
 
Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на ….. за застраховки „Пълно Автокаско” и застраховки „Гражданска отговорност” на 14 леки автомобили, собственост на ВСС.
Предлага на Пленума на ВСС да приеме следното решение:
УПЪЛНОМОЩАВА началник служба „Техническо обслужване” в АВСС да подписва със ЗАД „ОЗК - Застраховане” АД изтичащите през 2017 г. застрахователни полици за застраховки „Пълно Автокаско” на 14 броя моторни превозни средства, собственост на Висшия съдебен съвет и Застраховка „Гражданска отговорност” на автомобилистите, за срок от една година.

22. ОТНОСНО: Заповед № ВСС-913/23.01.2017 г. на Главния секретар на ВСС относно организирането на избор на лицензиран оценител за извършване на преоценка на всички сгради, инфраструктурни обекти, незавършено строителство, производство и основен ремонт и капитализирани разходи по наети/предоставени за ползване ДМА, заведени по баланса на ВСС.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ да отправи запитване до Методологията на Министерство на финансите за извършване възмездна преоценка на имотите на съдебната власт.

23. ОТНОСНО: Писмо от Министерство на отбраната на Република България с вх. № ВСС – 927/24.01.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на чл. 7, ал. 4, т. 1 от ПМС № 258/2005 г. Прокуратурата на Република България и Върховния касационен съд да представят заявките си за финансиране с бюджетни субсидии от държавния бюджет за изпълнение на военновременните задачи по отбраната на страната и на дейностите по отбранително-мобилизационна подготовка (ОМП) за 2018 г., както и отчетите за разходваните средства за 2016 г. във Висшия съдебен съвет.

25. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 26.01.2017 г. да бъдат включени следните проекти на решения:

1. Решение на Министерския съвет № 37/19.01.2017 г. за бюджетната процедура за 2018 г.

2. Проект на решение за утвърждаване на Въпросник за състоянието на системата за финансово управление и контрол за 2016 г. в органите на съдебната власт.

3. Корекции на бюджета на органите на съдебната власт за 2017 г.

- „Дава съгласие“

3.1. Искане от административния ръководител на Районен съд гр. Радомир за осигуряване на средства за закупуване на гориво за отопление.

- Съвместно с КУС

3.2. Искане от административния ръководител на Окръжен съд гр. Стара Загора за осигуряване на средства за доставка и монтаж на газов мултиблок MBD 412.

3.3. Искане от административния ръководител на Административен съд гр. Видин за осигуряване на средства за ремонт на вътрешен двор на административната сграда, част от която се ползва за нуждите на Административен съд гр. Видин.

3.4. Искане от административния ръководител на Районен съд гр. Генерал Тошево за осигуряване на средства за ремонт на помещение засегнато от пожар.

4. Разни

4.1. Утвърждаване на стратегически план за периода 2017 – 2019 г. на дирекция „Вътрешен одит“ и годишния план за дейността по вътрешен одит през 2017 г.

4.2. Необходимост от сключване на договор за абонаментна поддръжка на системата за пожароизвестяване в сградата на Висшия съдебен съвет.

4.3. Необходимост от сключване на застраховка „Пълно Автокаско” и Застраховка „Гражданска отговорност” на 14 /четиринадесет/ леки автомобили, собственост на ВСС.

4.4. Писмо от Министерство на отбраната на Република България с вх. № ВСС – 927/24.01.2017 г.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ